TEHNOLOGII ŞI MATERIALE LEMNOASE
1.Materiale lemnoase
1.1. Originea lemnului

Din cele mai vechi timpuri, plantele- alcătuind, în totalitatea lor, flora- au intrat în viaţa oamenilor. Îndepărtaţii noştri strămoşi  cunoşteau cu mii de ani în urmă puterea vindicătoare a unor plante. De asemenea, plantele reprezentau o preţioasă sursă de hrană şi îmbrăcăminte, ca şi o importantă materie pentru constituirea adăposturilor.

Istoria utilizării lemnului de către om se pierde în negura timpurilor; ea se confundă, de fapt, cu istoria evoluţiei societăţii umane. Chiar înainte de a utiliza piatra, sau oasele animalelor, lemnul a fost primul material utilizat de oamenii primitivi, având în vedere faptul că ei nu începuseră încă să modifice mediul în care trăiau. De abia după câteva sute de mii de ani de evoluţie, omul a ajuns să cunoască şi să folosească metalele. Dar, chiar şi atunci, uneltele şi armele din metal (bronz şi fier)erau produse în cantitate mică, lemnul rămânând, vreme de mii de ani, cel mai important dintre materialele întrebuinţate de oameni.

Folosirea aproape în exclusivitate a lemnului ca material de construcţie – atât a locuinţelor cât şi a podurilor, ambarcaţiunilor, uneltelor, obiectelor de mobilier şi a celor casnice – nu este caracteristică numai pentru lumea antică. Catedralele gotice, de exemplu, au fost construite cu ajutorul un schele din lemn care atingeau zeci de metri în înălţime. De asemenea, corăbiile celebrilor exploratori din secolele al XV-lea şi al XVI-lea erau fabricate în întregime din lemn. Imensele poduri de cale ferată construite  în Statele Unite în secolul trecut  aveau structură din lemn; vagoanele trenurilor erau, de asemenea, făcute din lemn. Chiar şi unele străzi se pavau cu lemn – aşa-numitele străzi podite. Până la începutul secolului trecut, lemnul şi cărbunele (care este, de fapt, lemn fosilizat) erau practic singurii combustibili folosiţi de om. 

       Ştiaţi că…?

· În Australia, în America  Centrală şi în America de Sud creşte un arbore cu cel mai dur lemn cunoscut, motiv pentru care a fost numit lemn de fier. Băştinaşii îşi făceau din acest “lemn de fier” lănci şi vârfuri de săgeţi. 

· Tot în America, în zona tropicală, creşte un arbore care se numeşte balsa este cel mai uşor dintre toate esenţele cunoscute, el fiind de şapte ori mai uşor decât apa. 

· Cel mai mare dintre arbori cunoscuţi pe Pământ creşte în America de Nord şi se numeşte sequoia. Acest conifer gigantic atinge 120 de metri în înălţime şi are un trunchi cu circumferinţa de 35 de metri. Douăzeci de oameni care se ţin de mâni abia pot cuprinde trunchiul acestui copac. 

· Înotdeauna, la construirea unei şosele care trece prin pădure, toţi copacii care se află pe traseul viitoarei şosele trebuie tăiaţi. Există însă şi excepţii. Copacul sequoia aflat “în drum” este atât de mare, încât a fost posibilă  practicarea  unui tunel în trunchiul lui,  fără ca arborele să aibă de suferit.

· Există copaci-coloşi care..  ajunge la înălţime de 100 de  metri.  Curios este că  frunzele  acestui  copac  sunt foarte  mici  şi cresc în poziţie aproape verticală, neîmpiedicând astfel lumina soarelui să ajungă pe sol.

 În ţara noastră, pădurea constituie mai bine de jumătate din patrimoniul natural vegetal şi acoperă mai mult de un sfert din suprafaţa României. Ca şi întreaga vegetaţie a ţării, pădurile sunt deosebit de variate, schimbându-şi alcătuirea şi înfăţişarea de la câmpie la munte, de la sud spre nord şi de la est la vest. 

Pe lângă materia de mare însemnătate pentru economia ţării – lemnul, pădurea adăposteşte numeroase animale sălbatice şi oferă condiţii propice de dezvoltare a plantelor medicinale şi fructelor de pădure. De asemenea, pădurile au un rol esenţial în purificarea atmosferei, extrăgând o însemnată parte din gazele nocive pentru om şi eliminând oxigenul indispensabil vieţii. 

Dezvoltarea industriei a dat noi dimensiuni utilizării lemnului. De exemplu, lemnul masiv folosit la confecţionarea mobilei a fost suplimentat  - şi uneori chiar înlocuit total – cu numeroase sortimente bazate pe lemn (placaj, panouri din aşchii de lemn – PAL, panouri din fibre  de lemn – PEL etc). 

Deşi lemnul are proprietatea de a se regenera, cererea crescândă de lemn depăşeşte cu mult posibilităţile actuale de exploatare a pădurilor. De aceea, sunt necesare vaste lucrări de împăduriri şi completare a pădurilor. 

În zilele noastre, se vorbeşte tot mai mult despre  necesitatea protejării şi conservării mediului înconjurător. Se ştie astăzi că din dezvoltarea industriei, a agriculturilor şi transporturilor rezultă o serie de substanţe care poluează mediul înconjurător – solul, aerul, apa. Aceste substanţe sunt toxice nu numai pentru viaţa plantelor, ci a tuturor vieţuitoarelor. Riscul poluării impune obligatoriu ca orice intervenţie a omului în natură să fie precedată de un studiu ştiinţific, în care să fie consultaţi şi biologi. În paralel cu diminuarea poluării, o atenţie deosebită trebuie acordată conservării păşunilor, fâneţelor şi pădurilor, deoarece ele sunt absolut necesare menţinerii sănătăţii oamenilor. 

Existenţa omului este strâns legată de mediul înconjurător, de aceea trebuie găsite soluţii pentru protejarea naturii şi păstrarea unui echilibru între aceasta şi om.

1.2. Specii de lemn

Plantele lemnoase folosite la confecţionarea diverselor obiecte se clasifică după mai multe criterii.   

   1. După dimensiuni şi după forma tulpinii, plantele lemnoase se împart în: 
a) arbori – se caracterizează printr-o tulpină bine individualizată şi dezvoltată şi coroană formată din crengi. Ramuri, frunze, flori şi fructe; înălţimea arborilor este mai mare de şapte metri.

b) arbuşti- sunt plante lemnoase cu înălţimea cuprinsă între 1 şi 7 metri, cu mai multe tulpini ramificate la bază; arbuştii au o formă caracteristică de tufă..

  c)   subarbuşti- au formă de tufă şi înălţimi mai mici de un metru; tulpina lor este lemnoasă doar la bază.

     d) liane lemnoase – sunt plante agăţătoare cu tulpina lungă, răsucită şi îndoită după suportul de care se agaţă.

2. Din punct de vedere a speciei, arborii sunt:

   a)   răşinoase (conifere) -plante lemnoase cu frunze persistente, cu formă de ace sau solzi. Florile, sub formă de inflorescenţe, se transformă în conuri (de unde şi numele de conifere) de diferite forme şi dimensiuni. Lemnul, scoarţa, frunzele şi seminţele conţin un balsam care, în contact cu aerul, s transformă în  răşină. Cele mai frecvente specii de răşinoase care cresc în ţara noastră şi care prezintă interes economic şi silvic sunt molidul, bradul, pinul-silvestru, pinul-negru, laricele, duglasul şi tisa. Lemnul de răşinoase este mult solicitat la fabricarea cherestelei pentru mobilă, uşi şi ferestre. Este folosit şi în construcţii (elemente de rezistenţă) şi constituie, de asemenea, materia de bază în industria de fabricare a celulozei şi hârtiei. Lemnul de brad şi de molid este foarte apreciat şi pentru fabricarea instrumentelor muzicale, ambarcaţiunilor şi a planoarelor. 

  b) foioase – se caracterizează prin aspectul lăţit, sub formă de foaie, al frunzelor, care sunt căzătoare. Foioasele se pot înmulţi prin seminţe sau vegetativ – din lăstari, butaşi, altoi etc. În ţara noastră, principalele specii de foioase sunt: fagul stejarul, gorunul, nucul, ulmul, mesteacănul, plopul,  salcia, paltinul, frasinul, teiul, arinul, carpinul etc. 

3. Din punct de vedere al durităţii, lemnul se împarte în:

a) lemn moale: brad, tei, molid.

b) lemn tare: carpen, fag, stejar.

1.3. Structura materialului lemnos

   Din punct de vedere al părţii lemnoase, arborele este format din două părţi principale: rădăcina şi tulpina.

   Rădăcina este partea lemnoasă subterană a arborelui. Ea serveşte la fixarea copacului în pământ, precum şi la extragerea apei şi a sărurilor minerale necesare hrănirii acestuia. 

   Tulpina este partea aeriană  a  arborelui şi este alcătuită din trunchi şi coroană. 

   Trunchiul este tulpinii care se dezvoltă între rădăcină şi coroană. El constituie partea cea mai valoroasă a arborelui, deoarece din trunchi se recoltează lemnul. 

   Coroana este superioară a  tulpinii arborelui, alcătuită din ramuri (crengi), frunze, flori şi fructe. Crengile se utilizează la fabricarea plăcilor din fibre (PEL) şi plăcilor din aşchii de lemn (PAL) sau pot fi valorificate ca lemn de foc. Din frunze se pot obţine unele uleiuri, substanţe chimice şi farmaceutice etc. 

    Lemnul din tulpina şi rădăcina arborilor este înconjurat de un ţesut protector – coaja sau scoarţa. Scoarţa este mai groasă la arborii cu diametre mai mici, precum şi la răşinoase, stejar, salcâm etc. şi mai subţire la fag, paltin, mesteacăn, carpen etc. 

 1.4. Defecte şi dăunători

    Condiţiile de climă şi sol în care se dezvoltă arborele, precum şi acţiunea diverşilor dăunători  asupra  acestuia modifică forma trunchiurilor sau structura lemnului. Ca urmare, se reduce posibilitatea de utilizare raţională a lemnului.

     Prin defectele lemnului se înţeleg abaterile de la creşterea normală a arborelor, de la structura, aspectului şi compoziţia chimică a lemnului. Lemnul  care prezintă defecte are o  durată de întrebuinţare mult mai scurtă.

Defectele lemnului se clasifică în: 

a) defecte de formă ale trunchilui;

b) defecte de structură a lemnului;

c) noduri, crăpături, găuri şi galerii de insecte, coloraţii anormale; 

d) defecte de prelucrare.

a) Defectele de formă sunt abateri de la creşterea normală a trunchiului. Astfel, pot să apară curbarea lemnului, însăbierea trunchiului, lăbărţarea trunchiului, ovalitatea, canelura, înfurcirea. Aceste defecte duc la pierderi de masă lemnoasă în timpul prelucrării sau micşorează domeniul de utilizare a lemnului (care nu mai poate fi folosit decât pentru piese de dimensiuni reduse sau ca lemn de foc).

b) Defectele de structură reprezintă modificări ale structurii interne ale lemnului. De cale mai multe ori, defectele de structură nu pot fi sesizate decât în urma prelucrării lemnului, acest fapt ducând la o prelucrare anevoioasă şi la obţinerea unor suprafeţe cu asperităţi. Cele mai întâlnite defecte de structură sunt: fibra creaţă, fibra înclinată, excentricitatea, inima dublă (inima concrescută).

c) Crăpăturile sunt rupturi sau desprinderi ale elementelor lemnului provocate atât de factorii climatici cât şi de depozitarea necorespunzătoare a lemnului prelucrat. Crăcăturile reduc posibilităţile de preucrare a lemnului.


Nodurile sunt părţi din crăci înglobate în masa lemnoasă. Ele sunt considerate defecte deoarece au o structura diferita fata de masa lemnoasa inconjuratoare si se prelucrează greu. Nodurile pot fi sănătoase (chiar daca reprezintă un defect, ele maresc valoarea estetica a lemnului) sau putrede. Nodurile micşorează mult rezistenţa lemnului folosit în construcţii şi uzează sculele tăitoare. 


Găurile şi galeriile în lemn apar în urma acţiunii insectelor mature şi larvelor lor. Acestea atacă lemnul în stare verde, cât şi lemnul uscat sau prelucrat, diminuându-I propietăţile mecanice şi estetice. În cele mai multe cazuri, lemnul atacat de insecte nu mai poate fi utilizat decât ca lemn de foc. Insectele care atacă lemnul sunt foarte numeroase: gândaci (cari, croitori şi ipide), fluturi, şi furnici. 


Unele insecte îşi depun ouăle în frunze, vlăstai sau rădăcini. În jurul ouălorse formează nişte gogoşi, numite gale. 


Coloraţia anormală şi alterarea lemnului sunt cauzate de acţiunea unor ciuperci şi bacterii, care îi modifică compoziţia. La început se sesizează doar schimbarea culorii lemnului; după aceea, propietăţile acestuia se modifică, ajungându-se la distrugerea lui completă.


d) Defectele de prelugrare apar în urma abaterii de la dimensiunile impuse la prelucrare. Pentru ca masa lemnoasă dată spre exploatare săfie valorificată eficient, recoltarea, colectarea, sortarea, transportarea şi depozitarea lemnului trebuie să fie executată astfel încât la defectele naturale ale lemnului să nu se mai adauge şi altele .

1.5. Propietăţi caracteristice lemnului


Proprietăţile lemnului pot fi grupate astfel:

a) proprietăţi fizice;

b) propietăţi mecanice;

c) propietăţi tehnologice.

a) Propietăţi fizice ale lemnului sunt: umiditatea, higroscopicitatea, jocul, propietăţile acustice, propietăţile electrice, densitatea.

Umiditatea reprezintă cantitatea totală de apă pe care o conţine lemnul la un moment dat.

 
Higroscopicitatea este însuşirea lemnului de a absorbi umiditatea din aer până se ajunje la un echilibru între umiditatea lemnului şi umiditatea aerului înconjurător. Această proprietate are urmări negative asupra întrebuinţării şi trăsniciei lemnului.


Jocul este proprietatea lemnului de a-şi micşora dimensiunile prin uscare şi de a-şi mări dimensiunile când absoarbe apă.


Proprietatea acustică reprezintă acea însuşire a lemnului de a conduce şi de a amplifica sunetele. Astfel se explică de ce lemnul de molid si lemnul de paltin sunt utiliyate la manufacturarea instrumentelor muzicale,ori la lambrisarea peretilor sălilor de audiţii si de spectacole pentru a le imbunătăţi acustica.


Proprietăţi electrice- lemnul (mai ales cel uscat) este un bun izolator electric,fiind folosit în industria electrotehnică la confecţionarea cutiilor de aparate,a mânerelor etc.


b)Proprietăţile mecanice ale lemnului arată modul cum se comportă acesta la acţiunea  forţelor exterioare.Cele mai importante proprietăţi mecanice ale lemnului sunt: elasticitatea,plasticitatea,duritatea,rezistenţa la despicare. Sub acţiunea unor forţe exterioare,lemnul se deformează.Dacă la încetarea acestei acţiuni lemnul îşi recapată forma iniţială,spunem că el este elastic.Datorită acestei proprietăţi,lemnul este folosit la fabricarea schiurilor,a mânerelor de instrumente, a traverselor pentru calea ferată etc.

Plasticitatea este proprietatea unui material (inclusiv lemnul) de a rămâne deformat şi după încetarea forţei exterioare care I-a schimbat forma. În general, lemnul are o plasticitate redusă, dar, supus unui tratament special (de exemplu deformare în abur încins) el devine foarte plastic. Pe această însuşire a lemnului se bazează fabricarea mobilei curbate, tălpilor de sanie etc.

Duritatea este proprietatea lemnului de a rezista la deformaţiile superficiale provocate de acţiunea unor corpuri ce tind să pătrundă în masa lui. Cunoaşterea acestei proprietăţi este esenţială pentru determinarea modului de prelucrare şi îmbinare a lemnului respectiv (prelucrare cu scule tăioase, îmbinare prin şuruburi sau cuie etc.).

Rezistenţa la despicare este proprietatea lemnului de a se opune acţiunii corpurilor tăietoare sau contondente care intră în masa lui. Se despică foarte uşor lemnul de brad, molid, plop şi foarte greu cel de carpen, ulm, păr etc.

c) Proprietăţile tehnologice indică modul de comportare a lemnului în timp, la acţiunea unor agenţi externi şi la prelucrare. Principalele proprietăţi tehnologice sunt: durabilitatea, rezistenţa la uzură, rezistenţa la smulgerea cuielor, rezistenţa la tăiere etc.

Durabilitatea este proprietatea lemnului de a rezista în timp la acţiunea distructivă a diferiţilor agenţi fizici, chimici şi biologici. Durabilitatea cea mai mare o are lemnul în perfectă stare de uscare. La depozitare, lemnul se stivuieşte la înălţime faţă de sol. 

Uzura este provocată de frecarea lemnului cu corpuri mai dure. Prin uzură, lemnul se macină şi îşi pierde greutatea şi forma iniţială. Lemnul cel mai supus la uzură este cel folosit la duşumele, praguri, la tocurile ferestrelor şi uşelor etc.  


1.6.  Semifabricate din lemn


Semifabricatele din lemn sunt produse cu un grad redus de prelucrare, din care mai apoi, în urma altor prelucrari, se obţin produse finite.

Semifabricatele folosite sunt : cheresteaua, placile aglomerate din aşchii de lemn (PAL), placile din fibre de lemn (PFL), furnirele, placajele.


a) Cheresteaua este semiabricatul lemnos de diferite dimensiuni si calităţi care are cel puţin doua feţe plane şi paralele, obţinute prin tăierea longitudinală a tulpinii arboretului. 


După formă şi dimensiuni, sortimentele de cherestea se împart în :

· rigle – cu grosime între 40-100 mm şi cu laţimea cel mult cât dublul grosimii;

· scânduri – cu grosime până la 40 mm şi cu laţime mai mare decât dublul grosimii, însă de cel puţin 8 cm

· dulapi – cu grosimea cuprinsă între 40-100 mm şi cu laţimea mai mare decât dublul grosimii, însă cel puţin 100 cm;

· şipci – cu grosime de până la 40 mm şi cu laţime de cel puţin 6 cm.

b) Plăcile aglomerate din aşchii de lemn (PAL) sunt realizate  prin aglomerarea lemnului marunţit sub formă de aşchii mici cu lianţi sintetici. PAL-ul se foloseşte la fabricarea mobilei şi la confecţionarea tamplariei interioare în construcţii. Folosirea PAL-ului duce la înlocuirea şi la economisirea masei lemnoase prin valorificarea deşeurilor de lemn.

c) Plăcile din fibre de lemn (PFL) sunt semifabricate superioare, sub formă de panouri. Ele se obţin prin împâslirea şi încleierea fibrelor de lemn cu ajutorul unui liant, la temperaturi şi presiuni ridicate. PFL-ul se utilizeaza la fabricarea mobilei la confecţionarea ambalajelor, în construcţii etc.

d) Furnirele sunt foi subţiri de lemn, de diferite grosimi. Dimensiunile furnirelor depind de utilizarile ce li se dau şi variază între 0.2-6mm. Furnirele se obţin din tulpină arborilor groşi, de diferite specii. După modul de fabricare, furnirele pot fi estetice sau tehnice. Furnirele tehnice reprezintă semifabricatele pentru producerea placajelor, iar furnirele estetice se folosec la producerea placilor furniruite pentru mobilier.

e) Placajele se fabrică prin încleierea unui număr impar de foi de furnir, asezate astfel încat direcţiile fibrelor foilor sa fie perpendiculare unele pe altele. Placajul nu crapă şi este suficient de rezistent pe toate direcţiile, deoarece fibrele lemnului sunt orientate în direcţii diferite. Foile de placaj se fabrică în diverse dimensiuni şi straturi. În lucrările de traforaj se folosesc placaje de 3-5 mm.

În figurile de mai jos sunt prezentate cele mai des folosite eseţnte :

Bradul, din care se produce cherestea de dimensiuni mari, se foloseşte în construcţii la fabricarea parchetelor, duşumelelor, tocăriei de uşi şi ferestre, a structurii acoperisului, etc.

Arţar, care se foloseşte la fabricarea pieselor de mobilier, precum şi la manufactura obiectelor de artizanat.

Mesteacăn, care este o estenţă moale şi nerezistentă la umiditate; lemnul de mesteacăn este folosit la fabricarea unor piese de mobilier.

Cireş, care este folosit la fabricarea mobilierului.

Brad Douglas, din care se produce cherestea fară noduri.

Abanos, originar din Africa, India şi Antile; o esenţă foarte dură, în culori de la brun închis până la negru. Este un lemn foarte preţios, cu calitaţi estetice deosebite, folosit atât la confectionarea unor piese de mobilier, cât şi la manufacturarea unor statuete şi a altor obiecte de artizanat.

Frasin, lemn rezistent şi elastic, din care se fabrică elemente curbe pentru unele piese de mobilier.

Zada (larice), lemn foarte rezistent la umiditate.

Acaju, originar din insulele Antile; este un lemn dur, compact, de culoare roşiatică, folosit la fabricarea pieselor elegante de mobilier.

Nuc, una din cele mai preţioase esenţe din ţara noastră; lemnul de nuc, care este dur, compact şi rezistent, este folosit la fabricarea mobilierului şi la confecţionarea unor obiecte decorative.

Ulm, o esenţă destul de dură şi de rezistentă medie; lemnul de ulm se foloseşte la fabricarea parchetelor, a treptelor, etc.

Palisadru, original din regiunile tropicale; lemn dur şi compact, cu calitaţi estetice deosebite, se foloseşte la fabricarea mobilierului de lux.

Plop, un lemn moale, folosit mai ales în industria celulozei şi hârtiei.

Pin, un lemn foarte bogat în rasină, deci extrem de rezistent la umezeală, care se foloseşte la fabricarea ambarcaţiunilor, precum şi a tocariei de uşi şi ferestre.

Stejar, un lemn foarte tare şi greu, folosit la fabricarea parchetelor şi a şarpantelor.

Santal, originar din Asia tropicală, o esenţă foarte valoroasă, folosită la confecţionarea mobilierului de lux şi a obiectelor decorative.

Teck, originar din Asia şi Africa; un lemn de esenţă foarte tare, folosit la fabricarea mobilei şi ambarcaţiunilor.

Masurarea şi verificarea produselor

Măsurarea şi verificarea pieselor au un rol deosebit de important.Operaţia de comparare a unei mărimi (mărimea de măsurat) cu o altă mărime de aceeaşi natură,luată ca unitate de măsură,se numeşte măsurare . Prin măsurare se obţine valoarea numerică a mărimii respective. Măsurarea dimensiunilor obiectelor se face cu instrumente de măsură.În timpul lucrului şi la terminarea confecţionării unui obiect,este necesar să se verifice dacă anumite muchii ale acestuia sunt drepte,paralele,perpendiculare etc.Această operaţie se numeşte verificare sau control.  


Instumentele de măsurat se împart în: insrumente de măsurat direct şi instrumente de măsurat indirect.

1. Instrumentele de măsurat direct sunt acele instrumente cu ajutorul cărora  putem citi direct valoarea dimensiunii măsurate. Din această categorie fac parte instrumentele cu scară gradată: metrul de tâmplărie, ruleta, rigla, raportorul.

a) Metrul de tâmplărie este confecţionat din lemn sau metal. Sa compune din 5 sau 10 lame subţiri de lemn (metal) a câte 20, respectiv 10 centimetri fiecare. Lamele sunt articulate cu nituri. Măsurarea cu metru se face întotdeauna de la stânga spre dreapta, metrul se ţine bine întins şi paralel cu muchia piesei de măsurat. Cu metru se măsoară lungimile, lăţimile şi grosimile piesei. 

b) Ruleta este formată dintr-o panglică de oţel şi o cutioară de metal sau plastic în care se păstrează. Ruletele au lungimi cuprinse între 1 şi 6 metri şi sunt gradate în centimetri şi milimetri. Cu ruleta se obţin măsurători mai precise, deoarece ea este formată dintr-o singură lamă. Măsurarea cu ruleta se face la fel ca şi cu metrul de tâmplărie.

c) Rigla gradată se foloseşte la măsurarea obiectelor care au lungimi de până la 50 mm. Rigla se aşează perpendicular pe muchie, astfel ca gradaţia zero să coincidă cu una din muchiile obiectului. Valoarea dimensiunii măsurate se citeşte fie în dreptul gradaţiei care coincide cu cealaltă muchie (dacă se măsoară lăţimea obiectului), fie în dreptul gradaţiei care ne interesează. 

d) Raportorul este un instrument la măsurarea unghiurilor. Raportorul are formă de semicerc, iar linia curbă este gradată de la 0 la 1800. Grada’ia raportorului este de obicei dublă, pentru a se putea măsura unghiurile atât de la dreapta spre stânga cât şi de la stânga spre dreapta. Dreapta care trece prin gradaţia 0 şi gradaşia 180 se numeşte linia de bază a gradaţiei, iar cea trasată la mijlocul semicercului se numeşte centrul raportorului. Măsurarea se face astfel: se aşază centrul raportorului în vârful unghiului, iar linia de bază pe una din laturile lui.

2. Instrumentele de măsurat indirect sunt acele instrumente cu ajutorul cărora se poate determina o dimensiune, dar ele nu indică valoarea măsurată. Din această categorie fac parte instrumentele care nu au scară gradată: compasul de exterior, compasul de interior.                 


 a)Compasul de exterior se foloseşte pentru măsurarea grosimilor şi a diametrelor pieselor rotunde. Pentru ca dimensiunea măsurată să fie cât mai precisă, vârfzrile compasului trebuie aşezate pe riglă cu mare atenţie, iar baza vizuală trebuie să cadă perpendicular pe riglă în dreptul vârfului de compas, care indică valoarea dimensiunii măsurate.

b)Compasul de interior este format din două braţe drepte cu vârfurile îndreptate spre exterior. Acest tip de compas se foloseşte la măîsurarea diametrelor găurilor.

Operaţii de pregătire şi finisare a semifabricatelor din lemn



Operaţii de pregătire a semifabricatelor din lemn

Indiferent dacă obiectul de exexcutat este simplu sau complex, ordinea efectuării operaţiunilor şi modul de mânuire a uneltelor de muncă trebuie respectată cu stricteţe. 

Ordinea executării operaţiilor este urmatoarea :

a). se întocmeste mai întai schiţa obiectului de confecţionat; dacă obiectul se execută după desene luate din carţi sau reviste, atunci el trebuie studiat, pentru a avea o imagine clară asupra obiectului respectiv;

b).  se  alege materialul care corespunde din punct de vedere calitativ şi se stabileşte cantitatea necesară, după dimensiunile prevazute de desen;

c). se trasează forma obiectului pe material;

d). se aleg sculele în funcţie de operaţiile de executat şi se aşează în ordinea executării operaţiilor pe masa de lucru;

e). se verifică forma şi dimensiunile obiectului, atât în timpul lucrului, cât şi atunci când este gata;

f). se îmbină, dacă este cazul;

g). se finisează obiectul şi se acoperă cu o peliculă transparentă sau opacă.

Alegerea şi îndreptarea materialului

Materialul lemnos trebuie folosit raţional pentru a se reduce  la maximum deşeurile  şi a se realiza lucrari cu un preţ de cost scăzut. Se vor alege sortimente care corespund ca grosime şi laţime dimensiunilor pieselor care se confecţioneaza, iar ca lungime sunt apropiate. Se dimensionează mai întai obiectul şi prin calcule matematice, se obtin dimensiunile materialului folosit. Aceste dimensiuni vor fi măsurate  cu ajutorul instrumentelor de masură. Calitatea materialului trebuie  să fie corespunzatoare condiţiilor impuse pieselor care urmează a se prelucra.

Îndepărtarea materialului este operaţia executată în vederea obţinerii unor suprafeţe plane. Această operaţie se execută cu ajutorul rindelelor, urmarindu-se obţinerea suprafeţelor  plane şi perpendiculare între ele.

Alegerea şi transpunerea materialelor

În cadrul lucrărilor de traforaj, se confecţionează o gamă variată de obiecte se execută usor, altele însa cer multă pricepere  şi precizie în executare. De aceea în realizarea diverselor obiecte trebuie pornit de la obiecte simple, şi treptat, pe masură ce se învaţă mânuirea uneltelor, se poate trece la executarea obiectelor mai grele, mai complicate.

La început trebuie alese modele formate din linii drepte. Numai după ce se confecţionează asemenea obiecte  se trece la obiecte formate din linii curbe şi unghiuri. După confecţionarea mai multor obiecte din linii drepte, curbe şi unghiuri, se poate trece la  executarea unor obiecte cu ornamente. Ornamentul reprezintă transpunerea artistică, stilizată într-o anumită tehnică şi pe o anumită materie primă, a inspiraţiei din natură  şi viaţa creatorului.

Modelele se pot alege din diverse carţi şi reviste. Modelul ales se copiază pe hârtie de calc şi apoi se transpune pe material. Dacă modelul este mai mic decat obiectul, el trebuie mărit. Mărirea modelelor se realizează cu ajutorul hârtiei cu pătrăţele, a hârtiei milimetrice a copiatoarelor sau a scaner-ului.

Pentru o realizare cât mai corectă a obiectului, trebuie văzut cu atenţie modelul lui. Dacă este cazul, trebuie stabilit şi modul de îmbinare a diverselor parţi componente ale obiectului.

Transpunerea modelului se poate face numai după ce suprafaţa materialului se curăţăt bine cu hârtie de şlefuit. Curăţarea trebuie facută în lungul fibrelor.

La transpunerea modelului pe lemn, se folosesc hârtia-carbon (indigo-ul) şi creionul. Transpunerea se face astfel pe o bucata de calc sau de hârtie transparentă se copiază modelul pe care dorim să-l traforăm; indigoul se trasează pe placaj, iar deasupra acestuia se fixează coală de hârtie  cu modelul; cu un creion bine ascuţit se apasă usor peste conturul modelului care se imprimă pe placaj.

Trasarea materialului

Operaţia de trasare constă în însemnarea pe material a unor linii şi puncte, care reprezintă forma şi dimensiunile piesei de prelucrat. Trasarea semnelor după care se prelucreaza maerialele se face cu ajutorul uneltelor de trasat. Acestea sunt : echerele, dreptarul, compasurile, însemnatorul şi zgârieiciul.

· echerele – se folosesc pentru trasarea pe material a laturilor unghiului a două muchii alăturate ale piesei. Echerele sunt de mai multe feluri : echere de 90, 45 grade, echere mobile.

· Dreptarul – este o riglă din lemn, de forma unui paralepiped  dreptunghic. El se foloseşte la trasarea liniilor drepte în lungul pieselor şi la verificarea planeităţii suprafeţelor.

· Compasurile – ele pot fi : compasuri cu creion şi compasuri cu ambele vârfuri din oţel.

· Însemnătorul – se foloseşte la trasarea de-a curmezişul  pe fibre a  tăieturilor pentru îmbinari. El poate avea diferite forme . modul de manuire a însemnătorului este asemanator cu cel al creionului.

· Zgârieciul – se foloseşte la trasarea liniilor paralele cu muchiile pieselor. El este format din două vergele de lemn tare având la capete câte un cui, vergelele se fixează  între ele cu o pană sau un şurub, astfel încat linia să se poată trasa la distanţa dorită.

Operaţii de prelucrare a semifabricatelor din lemn

Pentru a transforma materialul în obiect finit, operaţiile se execută în ordinea urmatoare : tăierea materialului, rindeluirea, găuirea, dăltuirea, fasonarea.

1. Tăierea materialului – se execută în scopul aducerii unei scânduri brute la dimensiunile dorite, în scopul decupării dintr-un material a unei piese pentru obţinerea unor cepuri.

Cu fierastrăul se execută mai multe tipuri de taieri :

· retezarea sau tăierea tranzversală, care se execută de-a curmezişul fibrelor, adică perpendicular pe lungimea scândurii;

· spintecarea sau taierea longitudinală, care se execută pe o direcţie paralelă cu muchia scândurii;

· decuparea, care se execută de obicei dupa linii curbe.

Tăierea se execută cu fierastraie de diferite forme şi dimensiuni.

2. Rindeluirea – este o operaţie de prelucrare prin aşchiere, care se execută cu ajutorul rindelei  în vederea obtinerii unor piese cu feţe plane şi netede. Aşchiile desprinse de pe suprafaţa piesei  de lemn poartă numele de talaş. Rindeaua este o unelată cu care se prelucrează lemnul prin aşchiere; ea este formată dintr-un corp de lemn de fag sau carpen, un cuţit de oţel şi o pană de fixare. Corpul rindelei are în partea de mijloc o scobitură numită lumină, prin care iese talaşul. Tot în această scobitură se fixează şi cuţitu, astfel încat această să aibă  o inclinare faţă de piesa prelucrată. Scobitura pentru talaş se termină în talpa cu un orificiu dreptunghiular numit gaura rindelei. Pentru a putea manui rindeaua, corpul este prevăzut la partea din faţă cu un corn, iar la partea din spate cu un umăr. În timpul rindeluirii talaşul are tendinţa de a se smulge din masa lemnului, înainte de a fi taiat. Pentru îndoirea si mărunţirea talaşului, la unele rindele cuţitul se dublează   cu un  contrafier.

3. Găurirea – se executa cu scopul de a obţine locaşuri pentru cepurile rotunde folosite la îmbinari, de a uşura operaţia de d dăltuire. Găurirea se realizează cu ajutorul burghielor. Burghiele sunt astfel fabricate încât asigură o gaură corespunzatoare în material şi o evacuare usoară a aşchiilor. Burghiele lucrează prin suprapunerea unei mişcari circulare cu una de înaintare.

4. Dăltuirea – este operaţia prin care se obţin scobituri pentru îmbinarea unor piese, pentru îngroparea în lemn a broaştelor, balamalelor, ori pentru realizarea unor crestaturi în scop decorativ la decuparea lemnului. Lemnul se taie prin simplă apasare pe daltă sau prin aplicarea unor lovituri uşoare de ciocan în manerul de lemn. Manerul de lemn se confecţioneaza din lemn tare şi poate avea diferite forme.

4. Fasonarea se execută cu scopul de a ajusta piesele din  lemn, de a le  netezi suprafeţele şi de a le da anumite forme, care nu se pot realiza cu alte unelte.Fasonarea se face cu ajutorul raşpelelor şi al pilelor.
a) Raşpelul este alcătuit dintr-o bară de oţel de formă dreptunghiulară sau semirotundă, pe ale cărei suprafeţe se găsesc dinţi care aşchiază lemnul.Dinţii scoşi în afara corpului său şi sunt aşezati la distanţe egale între ei.

b) Pilele se folosesc pentru îndreptarea şi netezirea suprafeţelor exterioare şi interioare ale diferitelor piese executate.Pilele se fabrică cu corpurile de diferite forme, pentru a se putea adapta mai uşor la gama variată de piese care trebuie finisate.Pilele cu dinti mari se folosesc la îndreptarea suprafeţelor pilite în prealabil cu raşpelul, iar cele cu dinti mici, la netezirea suprafeţelor interioare şi exterioare ale pieselor din lemn şi metal.

Operaţii de finisare a obiectelor din lemn

Pentru a da un aspect plăcut obiectelor confecţionate, precum şi pentru a le proteja împotriva umiditaţii, căldurii,murdăriei etc., ele trebuie finisate.Finisarea obiectelor din lemn se poate face prin ceruire, lăcuire, lustruire, vopsire.Finisarea se execută cu respectarea unei anumite ordini a operaţiilor.Mai întii se pregateste suprafaţa obiectului în vederea aplicării peliculelor transparente sau opace; pregătirea obiectului cuprinde netezirea suprafeţei (chituirea, slefuirea), colorarea sau baituirea suprafeţei ( baituirea nu se execută la obiectele care se vopsesc), aplicarea stratului de bază pentru pelicula transparentă ( grunduirea). După aceea, se aplică pelicula transparentă sau mata pe suprafaţa obiectului.

Finisarea semifabricatelor din lemn

Pregătirea suprafeţelor pentru finisare

A) Chituirea . Obiectul executat trebuie verificat pentru a se vedea dacă nu cumva cepurile sau cuiele folosite la îmbinare sunt ieşite în afara suprafeţelor sau dacă au ramas pete de clei sau ulei. Dupa tăierea cepurilor sau cuielor (în cazul în care acestea sunt ieşite în afară) şi curăţarea petelor de clei sau ulei, se trece la chituirea propriu-zisă a suprafeţelor.

Chituirea este o operaţie prin care se acoperă zgârieturile, crăpăturile, nodurile mici etc. aflate pe suprafaţa unui obiect, cu scopul de a obţine o suprafaţă netedă. Acoperirea acestor mici defecte se face cu un material numit chit.Întinderea chitului pe suprafaţa obiectului se face cu ajutorul  spaclului, care este confecţionat dintr-o lamă de oţel sau lemn. 
B) Şlefuirea este operaţia prin care se înlătură murdaria, urmele  de creion şi asperităţile de pe suprafaţa obiectului.După şlefuire, suprafaţa obiectului trebuie să rămână curată şi netedă.Şlefuirea se execută cu hârtie sau pânză de şlefuit.Hârtiile de şlefuit sunt de mai multe categorii, cu granulaţii de diferite marimi.Operaţia de şlefuire începe cu o hârtie de şlefuit cu granulaţia mare şi se termină cu o hârtie de şlefuit cu granulaţia fină.Hârtia sau pânza de şlefuit se înfasoară pe o bucată de lemn numită şlefuitor.Şlefuirea se face numai în lungul fibrelor lemnului, fără sa se apese puternic, pentru că, altfel, lemnul se poate zgâria.

C) Prin baituire se întelege colorarea lemnului, fără a acoperi însa desenul (structura) fibrelor lui.Prin baituire se urmareşte să se dea lemnului culoarea dorită, sa se imite desenul unui lemn scump ori să se ascundă unele defecte.Baitul este o soluţie lichidă care se obţine prin amestecarea unor coloranţi cu apă caldă.Baituirea se face cu pensule de diferite marimi.

Aplicarea peliculelor de finisare

A) Ceruirea este cel mai simplu procedeu de finisare.Prin ceruire, obiectul din lemn se acoperă cu o peliculă de ceară, care are un luciu discret.Soluţia de ceară se poate întinde cu o pensulă sau cu o cârpă curată, dar numai dupa ce suprafaţa obiectului a fost bine şlefuită şi curaţată de praf.Ceruirea se face în doua faze.Primul strat are rolul de a forma o suprafaţa complet netedă pentru stratul urmator.Dupa primul strat, obiectul se lasă cateva ore, pentru ca ceara aplicata sa se imbibe bine în lemn.Al doilea strat se aplica în lungul fibrelor cu o cârpă curată şi moale, după care obiectul se freacă până cand apare culoarea mată.Se lasă apoi să se ususce.Pelicula de ceară nu este rezistentă la lovituri sau zgârieturi; ceara se topeste uşor, chiar la caldura mainii, devenind mata.Deoarece pelicula de ceară nu este rezistentă la umezeală (se formează pete albicioase), este bine ca suprafaţa ceruită sa fie acoperită cu un lac de spirt sau lustru.

B) Lăcuirea reprezintă operaţia de acoperire a unui obiect cu o peliculă impermeabilă, opacă sau transparentă de lac.Pelicula de lac fereste obiectul de praf şi umezeală şi îi dă un aspect frumos.Operaţia de lăcuire se realizează prin aplicarea mai multor straturi de lac.Între două  aplicari succesive a straturilor de lac  trebuie lăsat timp pentru uscare.

C) Lustruitrea este o operaţie prin care suprafaţa unui obiect  este acoperită cu o peliculă impermeabilă şi transparentă de lustru.Prin lustruire, desenul lemnului iese mai bine în evidentă.Pentru o bună lustruire a unui obiect din lemn, suprafaţa acestuia trebuie sa fie acoperită cu un numar destul de mare de pelicule foarte subţiri, fine, de lustru.Aplicarea lustrului se face cu un tampon format din vată sau postav moale, învelit într-o pânză curată.Înainte de începerea lustruirii, tamponul fără cârpă se îmbibă abundent cu lustru şi apoi se înveleşte în pânză.În timpul presării, lustrul iese prin pânză, din tampon, pe lemnul  de lustruit.Operaţia de lustruire se face  în trei etape: grunduirea, lustruirea intermediară şi lustruirea finală.
Grunduirea are drept scop uniformizarea suprafeţei şi inchiderea porilor lemnului.Grunduirea constă în aplicarea pe suprafaţa obiectului din lemn a  unor amestecuri de substanţe care asigură  o mai buna aderenţă a lacului sau vopselelor.Dupa aplicarea unui strat de grund, se lasă obiectul să se usuce timp de 2-3 zile si apoi se şlefuieste cu o pânză de şlefuit cu granulaţie fină.

Lustruirea intermediară are rolul de a netezi grundul şi de a obtine un nou luciu.Această lustruire se face de 3-5 ori cu un  lustru mai subţire.După fiecare strat de lustru, obiectul  trebuie  lăsat un timp la  uscat.

Lustruirea finală se execută dupa cel puţin  3 zile, adică după ce s-au uscat straturile de lustru intermediar.Lustruirea finală are rolul de a îndeparta urmele de ulei şi de a da obiectului luciul definitiv.

D) Vopsirea. Anumite obiecte din lemn, care nu au o structură frumoasă a fibrei, se vopsesc pentru a li se îmbunatăţi aspectul, ori pentru a le feri de murdărie şi de acţiunea umezelii.Înainte de vopsire, suprafaţa obiectului trebuie să fie bine slefuită.Înaintea vopsirii, obiectul se grunduieşte.Atât grunduirea, cât şi vopsirea se execută cu ajutorul pensulei.Vopsirea propriu-zisă se face cu vopsea de ulei sau cu emailuri.

5. Operaţii de îmbinare

Majoritatea obiectelor confecţionate sunt formate din mai multe părţi componente (piese). Operaţia de unire a doua sau mai multe piese, executate separat, într-un obiect finit se numeste îmbinare. Executarea tuturor îmbinarilor se numeste asamnlare. În cazul obiectelor confecţionate din lemn, se folosesc mai multe tipuri de îmbinari: îmbinarea prin încleiere, îmbinarea prin cuie şi şuruburi, îmbinarea la jumătate din grosimea lemnului, îmbinare la jumătate din lăţimea lemnului, îmbinare cu cep şi scobitură.
1) Incleierea  se foloseşte atât la îmbinarea prin suprapunere şi la îmbinarea cu cep şi scobitură etc., cât şi în operaţia de  îmbinare a mai multor scânduri pentru a se obţine un panou sau la îmbinarea unor piese etc. Dupa ce piesele au fost date cu clei, se aşeză unele peste altele şi se presează cu un dispozitiv special până când cleiul se usucă bine.

2) Imbinarea prin cuie se foloseşte atunci când obiectele nu pot fi nici încleiate şi nici îmbinate prin cepuri. Rezistenţa îmbinarii prin cuie depinde de specia lemnului, de lungimea şi grosimea cuielor, de direcţia cuielor faţă de fibrele lemnului. Cuiele nu trebuie bătute aproape unul de altul pe direcţia aceleiaşi fibre, deoarece scandura crapă şi îmbinarea se slabeşte.Cuiele se pot bate perpendicular pe suprafaţa piesei, sau înclinat, în aşa fel încat ele să strabată inelele anuale ale lemnului; dacă cuiul este batut în zona dintre inelele anuale,îmbinarea nu va fi rezistentă.Scoaterea cuielor se face cu cleştele de cuie.Pentru a nu deteriora suprafata piesei,sub cleşte se pune o bucaţică de scândură.


Imbinarea prin şuruburi pentru lemn se foloseşte la obiectele la  care aplicarea cleiului nu dă rezultate.Accesoriile metalice ( balamale, broaşte de sertar, zavoare etc.) se fixează, de asemenea, cu şuruburi pentru lemn. La folosirea şuruburilor se face mai întai o gaură cu un diametru mai mic decât  diametrul interior al filetului şi cu o adancime egala cu lungimea tijei filetate. Este interzis ca şuruburile să fie bătute cu ciocanul. Ele se introduc cu ajutorul şurubelniţei.

3) Îmbinarea la jumătate din grosimea pieselor


Această îmbinare se foloseşte mai mult la îmbinarea ramelor sau a altor obiecte care nu necesită mare rezistenţă.Îmbinarea se execută astfel: după ce materialul a fost adus la dimensiunile cerute, se asază transversal pe capatul uneia din piese cealaltă piesă şi, cu echerul de 900, se trasează  laţimea; adâncimea îmbinarii care ajunge până la jumătate din grosimea piesei se trasează cu zgârieciul.Se execută taierea în lungimea lemnului până la semnul trasat şi apoi de-a curmezişul.Apoi, se controlează cu echerul de 900 daca piesele formează la colt un unghi drept.

4) Îmbinarea la jumătate din laţimea pieselor se realiează usor şi repede cu ajutorul ferastrăului de traforaj.Se trasează cu echerul şi creionul adâncimea (care este egală cu laţimea piesei) şi laţimea locaşului (care este egal cu grosimea piesei de îmbinat ).Se aşează piesa pe masuţa de traforaj şi se începe tăierea pe liniile trasate, în vederea decupării parţilor crae trebuie înlaturate.Această îmbinare se poate face la colţ sau la mijloc.

5) Îmbinarile cu cep şi scobitură se fac în mai multe feluri : în cep şi scobitură la 1/3 din grosime,în cep şi scobitură la mijloc şi în cepuri drepte la colţ.Dimensiunile cepurilor variază în funcţie de felul şi marimea obiectului,de la 2 mm la caţiva cm.Dupa ce parţile de îmbinat s-au dat cu clei,se introduce cepul în scobitură şi se realizează îmbinarea.Capetele cepurilor care ies în afara scobiturii se taie cu ferastraul sau se pilesc cu pila.

Dicţionar de termeni noi

Organizarea spaţiului inconjurător 

Acces- posibilitate de a ajunge undeva sau la cineva; drum care face legătura cu o şosea importantă, cu o localitate, cu o clădire.

Accesibil- la care se poate ajunge uşor; care este la îndemână; care este uşor de înţeles;

A administra- a conduce, a cârmui, a gospodări o instituţie.

Administraţie publică- totalitatea organelor administrative ale unui stat.

Aer condiţionat- sistem de ventilaţie a aerului din încăperi cu scopul de a îmbunătăţi şi păstra calităţile aerului din interiorul respectivei  incinte.

Alergie-  mod special al organismului uman de a se comporta sub acţiunea
unor substanţe străine, introduse pe diferite căi (respiratorie, digestivă etc)

Alpin- al regiunilor muntoase.

Anexă- alipire, alăturare la ceva.

Artificial- care imită un produs al naturii, dar nu este natural; nenatural.

Capacitate- posibilitatea pe care o are un corp sau un sistem de a acumula o cantitate de materie, de energie sau de informaţie.

Décor- cadru, ambianţă în care se petrece o acţiune; peisaj, tablou; care serveşte la a decora ceva; ornament, podoabă; ornamentaţia interioară sau exterioară a unei clădiri, a unei săli etc.

Deservire- acţiunea de a servi o colectivitate, de a executa un serviciu în folosul obştesc;

Diagnostic- determinarea precisă a unei boli, cunoscând sintomele ei.

Diminuare- micşorare, împuţinare.

Divertisment- petrecere de scurtă durată, distracţie, amuzament.

Eolian- acţionat sau produs de vânt.

Estetic- care corespunde cerinţelor bunului gust;frumos.

Fast- splendoare,măreţie.

Fertil- (despre pământ) roditor;mănos;care prezintă condiţii favorabile dezvoltării plantelor.

Fragilitate- gingăşie,delicateţe;însuşire a unui obiect de a se sparge uşor.

Grafică- arta scrisului şi a desenului;reprezentare într-un desen,prin intermediul unor figuri geometrice,hărţi etc, a unor date din diverse domenii de activitate.

Handicap- greutate,piedică apărută în activitatea cuiva.

Hangar- construcţie amplasată în apropierea pistei de aterizare şi decolare,destinată adăpostirii reviziei şi înterţinerii avionelor.

Hidraulic- care funcţionează prin presiunea apei sau a altor lichide.

Hotă-construcţie de zidărie,de metal sau de sticlă,făcută deasupra unui cămin,a unei plite etc,pentru a colecta şi a evacua gazele de ardere,aburul etc.

Imaginar-care există numai în imaginaţie;fictiv;născocit.

Integral-întreg, complet.

Intim- care constituie partea esenţială, profundă a unui lucru;lăuntric;caracteristic unui mediu restrâns,unui cadru limitat,familial.

Moderat-redus,micşorat ca intensitate,viteză,cantitate.

Montan-specific muntelui,care ţine de munte.

Optim-cel mai bun;potrivit;indicat.

Precipitaţie-produs al condensării vaporilor de apă din atmosferă.Pe pământ, precipitaţiile se manifestă sub formă de ploaie,ceaţă,brumă,zăpadă,gheaţă etc.

Psihic-structura sufletească proprie cuiva.

Rural-de la sat,care ţine de sat,sătesc.

Secţionare-tăiere,divizare prin secţiuni.

Simultan-concomitent,care se desfăşoară în acelaşi timp.

Sistematizare-teoria si practica construirii unui oraş sau a transformării lui prin lucrări edilitare.

Solar-care aparţine Soarelui,privitor la Soare,emis de Soare.

Spiritual-privitor la minte,raţiune,intelect;care aparţine spiritului.

Strategie-planificarea,pregătirea si supravegherea bunei desfăşurari a unui proiect de orice fel.

Terapeutic-care ţine de ştiinţa vindecării bolilor.

Urban-care ţine de oraş privitor la oraş.

Ustensilă-obiect care serveşte la efectuarea unei operaţii curente în gospodării,laboratoare,în diferite meserii.

Vegetaţie-totalitatea plantelor dintr-o regiune;mulţime de plante.

Vestiar-încăpere la intrarea într-o locuiţă, unde se lasă paltoanele şi pălăriile;încăpere dintr-o instiuţie,sală de sport etc.unde se lasă hainele de stradă şi se îmbracă echipamentul specific instituţiei respective.

Tehnologii şi materiale lemnoase

Afânat-(despre pământ,zăpadă etc.) care este mai puţin compact.

Ameliora-a îmbunătăţi,a îndrepta,a perfecţiona.

Căuş- vas de lemn în formă de cupă sau de lingură mare,folosit pentru a lua apă, făina, grăunţe etc.

Coarbă- uneltă manuală de găurit,formată dintr-o tijă metalică cotită, prevăzută la un capăt cu un dispozitiv de prindere a burghiului.

Deşeu- rest dintr-un material croit, tăiat, fasonat, etc. care nu mai poate fi valorificat direct pentru realizarea produsului respectiv.

Diligenţă- trăsură  mare, acoperită, cu care se făcea transportul regulat de poştă şi de călători pe distanţe mai lungi, înainte de răspândirea  trenului.

Doagă- fiecare din bucăţile de lemn (puţin încovoiate) care formează corpul unor vase strânse în cercuri.

Ecarisat-(despre lemne, buşteni etc.) tăiat în formă prismatică.

Eşafodaj-construcţie provizorie alcătuită din bare de lemn sau de metal legate între ele, pentru a susţine o platformă cu materiale, instalaţii, muncitori etc. în timpul executării unei construcţii.

Fasona- a da unui obiect o anumită formă (în urma unui proces de prelucrare).

Fauna- totalitatea speciilor de animale de pe glob, dintr-o regiune, dintr-o epocă geologică etc.

Finisa - a executa ultimele operaţii asupra unui produs, pentru a le da forma sau aspectul definitiv.

Flora- totalitatea plantelor care trăiesc într-o anumită regiune a globului, într-o anumită perioadă geologică sau într-un anumit mediu.

Lacră- ladă de lemn de dimensiuni mari şi ornamentată; cutie de lemn cu capac, în care se pot păstra anumite alimente.

Obadă- fiecare dintre bucăţile de lemn încovoiat care, împreună, alcătuiesc partea circulară a unei roţi de lemn(la car,  la căruta,la moară).

Operaţie- activitate desfăşurată de unul sau mai mulţi oameni cu o anumită calificare, în vederea atingerii unui anumit scop; acţiune efectuată de un aparat, de o maşină etc. în cadrul unei munci specifice.

Organizarea muncii- ansamblul de măsuri privind asigurarea si utilizarea eficientă a forţei de muncă.

Organizarea producţiei- ansambulul de măsuri privind stabilirea,  asigurarea şi coordonarea mijloacelor de producţie şi a forţei de muncă în vederea desfăşurării producţiei cu maximum de eficienţă economică.

Pavaj-îmbrăcăminte rutieră alcătuită din materiale în formă de blocuri, aşezate pe un pat de nisip sau de mortar aşternut pe fundaţia unui drum, a unei curţi etc.

Ponton- ambarcaţie, de obicei fixă, care susţine o instalaţie, unde acostează navele etc; pod plutitor improvizat a cărui platformă este susţinută de bărci sau de alte vase legate între ele; vas fără motor şi fără punte, care se remarchează la un vas cu motor şi cu care se transportă mărfurile dintr-un port sau se ancorează ambarcaţiunile mai mari.

Pridvor- galerie exterioară deschisă (mai rar închisă), cu acoperişul sprijinit pe stâlpi, aşezată în partea din faţă a unei clădiri sau de jur împrejurul ei.

Puzzle- joc de perspicacitate care constă în îmbinarea unor piese pentru a reconstitui un obiect sau o imagine ( cuvânt englezesc).

Rumeguş- deşeuri de lemn în formă de aşchii mărunte, asemanatoare cu tărâţele,  rezultate din tăierea lemnului cu ferăstrăul.

Scaner-aparat folosit pentru investigare detaliată sau pentru copierea unor imagini ( din cuvântul englezesc scanner).

Semifabricat- produs cu un anumit grad de prelucrare, care se livrează altei secţii sau întreprinderi pentru a fi prelucrat în continuare în vederea obţinerii unui produs finit.

Spiţă- fiecare dintre bucăţile de lemn care leagă cercul sau obezele unei roţi de butucul sau de centrul ei .

Şindrilă- scândurică de brad, îngustă şi subţire, care serveşte la acoperitul caselor.

Şpaclu-unealtă formată dintr-o lamă triunghiulară de oţel, cu mâner de lemn, folosită la netezit sau la răzuit tencuială, chitul etc.

Talaş- aşchii lungi, subţiri şi răsucite care se desprind la prelucrarea lemnului cu rândeaua sau cu unelte cu tăiş lat.

Tehnologie- ştiinţă a metodelor şi a mijloacelor de prelucrare a materialelor; ansamblul proceselor, metodelor, operaţiilor etc. utilizate în scopul obţinerii unui anumit produs.

Ţarc- loc îngrădit (uneori acoperit) unde se adăpostesc sau se închid oile, vitele etc.; îngrăditură, gard de nuiele, de spini, etc. făcută în jurul unei clăi de fân pentru a o feri de vite; mică îngrăditură făcută din stinghii în care sunt ţinuţi copiii mici când încep să umble, pentru a li se limita spaţiul de deplasare. 

